За разлика от баща си, Птолемей V се въздържал от празни развлечения, но също като него бил склонен към безмилостна жестокост и тираничност. Зает главно със спортни упражнения, младият владетел почти не се намесвал в държавните и военните дела, намиращи се под под контрола на военачалника Поликрат. През 182/1 пр.н.е. Птолемей V възнамерява да започне нова война и да нападне Селевкидите, отслабени след поражението им срещу Рим (Римско-сирийска война). За да се избегнат опасностите от един нов конфликт, царят е убит от приближените си. Вероятно е погребан в Александрия, но неговата гробница не е открита.